Vancomycin Resistant Enterococci (VRE)

Faamatalaga tagata gasegase ma fesili masani

2 Aukuso 2023

**O le ā le enterococci?**

O le enterococci o meaola ninii (siama) e ola i totonu o le manava e aunoa ma lou afaina ai ma e faamamā mai fafo i feaumamao. E faaigoa o le faanofoia ma o le tagata ua maua ai o ia lea ua feaveaia le siama. E le masani na e ma‘i ai i le enterococci, peitai e iai taimi e afaina ai lou toto, feauvai, ma se manu‘a.

# **O le ā le VRE?**

E ono moomia fualaau tui e tapē ai le siama, pe afai ua aafia se tasi. O le vancomycin o se ituaiga fualaau tui e togafitia ai le enterococci. E iai vala o le enterococci e lē mafai e le vancomycin (ta‘ua o le VRE) ona tineia, ma ua lē toe aoga ai le vancomycin e faaumatia ai. E faigata na togafitia faama‘i e mafua mai le VRE talu ai e lē tele fualaau tui o maua e togafitia ai.

# **Na faapefea ona ou maua le VRE?**

# O se ituaiga siama e ola i totonu o totoga o le manava ma e te lē afaina ai, ma e faigata ona iloa tonu le vaitaimi pe faapefea foi ona sao i totonu o lou tino. Peitai, e telē lava le avanoa e te maua ai le siama pe afai na:

# umi na e faataotolia i le falemai po o le taofia soo i le falemai

# moomia na taofia i le vaega o ma‘i tigaina, faamamā ai le toto, po o le faasopotō o se totoga

# kanesa

# moomia le tele o fualaau tui e togafitia ai

# faaaoga faatasi se potu o le falemai ma le isi tagata o feaveaia le VRE.

# **E faapefea ona ou iloa ua ou feaveaia le VRE?**

# E lē faatupu ma‘i le VRE. E iai siaki faapitoa e moomia na fai pe afai ua e faataotolia i le falemai ma o siaki nei e iloa ai po o e feaveaia le VRE. O lou feaveaia o le VRE e lē faapea ai ua e ma‘i, o lona uiga ua e faanofoia le siama i lou tino (feaveaia). Afai o masalomia e le aufaigaluega faalesoifua maloloina lou feaveaia o le VRE, ona faia lea o se siaki e faamaonia ai lou feaveaia pe leai foi. E mafai na siaki i feaumamao po o le salu mai o totonu o lou ala feaumamao.

# **E faafefea na pepesi le VRE?**

# E pepesi le VRE i totonu o nofoaga o faia ai tausiga faalesoifua maloloina mai le tasi i le isi i mea na lote, mea na faaaoga e siaki ai tagata mama‘i po o lima o se tagata o feaveaia le siama ma e le i mamā lelei na fufulu lima.

# **E faapefea na taofia le pepesi o le VRE?**

# E taua tele lou toaga e fufulu mamā ou lima. E faapena foi na toaaga le aufaigaluega faalesoifua maloloina e fufulu mamā lima. E faamamā ma faaaoga vailaau e faamamā ai fola ma mea o faaaoga i le falemai e taofi ai le pepesi o le VRE.

# Afai ua taofia oe i le falemai ma ua iloa o e feaveaia le VRE mai se siaki na fai, po o masalomia e se sui o le aufaigaluega faalesoifua maloloina o e feaveaia le VRE, ona taofia lea o oe i se potu na o oe e te nofo ai e iai ma le faletaele po o se falelēta‘ua po o se po mo feaumamao. E iai tulaga, e taofia faatasi ai tagata mama‘i o feaveaia le VRE i le potu lava e tasi ua taofia ai oe, auā e saogalemu le tausi faatasi o tagata uma o feaveaia le siama lava e tasi.

# E fai e le aufaigaluega faalesoifua maloloina totini lima ma ofu talaloa mo puipuiga. E faatautau se faamanatu i le faitotoa e iloa ai e tagata le gaioiga e fai a o le i ulufale ma ulufafo ma lou potu. A o e taofia i le falemai, e fautuaina lou nofo ai i lou potu se‘i vagana se mafuaaga maoti e tatau ai ona e alu i fafo ma lou potu. O se faiga e taofi ai le pepesi o le siama i isi.

# **O ā tulaga e tatau i tagata asiasi ona fai?**

# E tatau i aiga ma isi tagata o asiasi atu i le falemai ona fufulu mamā lima a o le i ulufale i totonu o lou potu ma toe fufulu lima pe a tuua lou potu. Afai o fesoasoani i tulaga e faamamā lelei ai oe, e ono moomia na latou faia se asoa tali pupuni ma totini lima. O tulaga nei e fautua atu i ai le aufaigaluega.

# **O le ā le mea i tua atu o le te‘a ai mai le falemai?**

Afai e moomia na ave oe i se isi falemai po o le moomia o se tausiga faaopoopo mai tausimai faaleitumalo po o tausiga tau savali, faailoa i le aufaigaluega o lena e te feaveaia le VRE (pe sa e feaveaia) talu ai e moomia na faia isi tulaga e puipuia lelei ai. O se faiga e taofia ai le pesia o le aufaigaluega faalesoifua maloloina i le VRE ma le faapepesi atu i isi. E taua tele le fufulu mamā o lima e tuuitiitia ai le pepesi o le siama.**E faapefea ona ou puipui i lo‘u aiga/tagata o matou nonofo faatasi mai le aafia i le VRE pe a ou te‘a mai le falemai?**

# E leai se mea sili ona taua nai lo le toaga e fufulu mamā lima. Fufulu ou lima i se fasimoli ma le vai ma solo mago lelei pe a uma ona faaaoga le falelēta‘ua, faapena foi a o le i lotea meaai. Faamanatu i isi o fesoasoani i le tausiga o oe i le fale, e toaga e fufulu mamā lima.

# E tatau foi na e:

# Ufiufi se manu‘a, lavea po o se ma‘osia seia pe lelei.

# Toaga e faamamā le faletaele, faamamā lelei le ‘au o le tane o le falelēta‘ua, ma fola.

# Aua le faaaoga fua solo taele a isi.

# Tausisi i fautuaga a le aufaigaluega faalesoifua maloloina.

# E leai se tulaga faapitoa e faamamā ai lavalava, iemoega ma solo taele, ipu ti ma ipu ‘ai, sipuni, naifi ma tui. Fufulu ipu e pei ona masani ai e faaaoga ai mea fufulu ipu ma pauta tamea mo lavalava.

# **Faamata e mou ese atu le VRE?**

# E eseese le umi e feaveai ai le VRE mai le tasi i le isi. E ono moomia na toe fai se siaki pe a toe taofia oe i le falemai.

# **Ae faapefea pe afai e toe taofia a‘u i le falemai po o le moomia na vaai se isi fomai?**

# O le isi taimi e toe taofia ai oe i le falemai, e ono taofia oe i se potu na o oe ma e ono toe fai le tausiga lava e tasi e le aufaigaluega o vaaia oe. E ono moomia na toe fai siaki e faamaonia ai po o e feaveaia le VRE, ma e faamatala atu pe afai o lea. Tusa lava pe afai e lē moomia le faia o ni puipuiga faapitoa, e pei o le fai o lavalava talaloa ma totini lima, e ono tausia oe i se potu na o oe ma siaki oe i taimi uma e mautinoa ai e te lē toe maua i le VRE.

# Afai ua ese se fomai po o se tausimai o faia lou taotoga po o le falemai po o le ese o le tagata o tausia oe, faailoa i ai na faia puipuiga faapitoa mo le VRE i le vaitaimi na taofia ai oe i le falemai. E aogā le iloa e le aufaigaluega o le tulaga lea e taofia ai le pepesi o le siama i isi gasegase. E lē moomia lou faailoa fua i isi tagata.